
ME MINISTER DI ARUB \ ` | 
ESNAN CU SALI DI CUARENTENA МО ТА 


IMMUUN PA COVID-19 


Dene dianan cu ta sigui esnan cua haya orden di Departamento 
di Salud Publico pa keda den cuarentena ta bay ta cumpliendo 
cu nan 14 dianan. 


Na momento cu е dia yega ta di sumo importancia pa e persona 
cu ta sali di cuarentena ta informa cu tur medida di prevencion 
ta conta pa su persona tambe. 

* Shelter in place 6am- 9pm 

* Toke de keda 9pm- 6am 

+ Samenscholings verbod; no maag di aglomera mas cu 3 
persona riba caminda publico. 

+ Mantene distancia social 

+ Mantene distancia fisico di 2 meter. 

* Tosa den bo elleboog 

+ Laba man frecuentemente cu habon of uza handsanitizer cu 
60% alcohol. 


* No mishi cu wowo, nanishi y boca. 

* Keda cas mas tanto posibel y sali solamente pa cosnan 
esencial. 

* Si bo ta malo cu sintoma keda cas y tuma contacto cu 
280.0101. 


Na momento cu bo sali for cuarentena bo no ta immuun pa e 
virus, bo ta na peliger pa contrae e virus di COVID-19 manera 
cualkier persona y ta di gran importancia pa bo proteha bo 
mes. 


Esnan cu tambe a test un biaha caba pa COVID-19 y a test 
negativo, esaki no ta nifica cubo ta immuun of cubo no por 
haya e virus. Igual cu tur persona den comunidad bo persona 
por contrae e virus si bo no proteha bo mes. 








NEGATIVO | POSITIVO 


Resultado Pendiente | 





Update: 3/4/2020 12:00 PM 


Persona Getest | 





RECUPERA | MORTO 


Total den Cuarentena 

UPDATE 


3-4-2020; 12:00 PM 


837 PERSONA GETEST 


NEGATIVO | POSITIVO | PENDIENTE 
ТА 62 1 


362 PERSONA DEN CUARENTENA 

TOQUE PROHIBI PROHIBI SCOLNAN | SHELTER 
DE BISHITA NA CERA IN PLACE 
UEDA HOSPITAL 6:00 am - 9:00 PM 

Marisol Lopez - Tromp: 


‘AUNKE CORONAVIRUS TA UN RETO, TA 
CONVENCI CU ESAKI TA UN OPORTUNIDAD 
PA NOS RE DISEÑA NOS PAIS DI ACUERDO 

CU E VISION DI ROP 2019” 














Diahuebs durante Conferencia di Prensa di Gobierno, Minister 
di Desaroyo Teritorial, Infrastructura y Medio Ambiente Marisol 
Lopez - Tromp, a trece informacion dilanti di trabounan esencial 
di FCCA, Serlimar y e departamentonan DIP, DOW y DNM den 
conexion cu Covid-19. 


Abase di e anuncio haci recientemente pa Prome Minister sra. 
Evelyn Wever - Croes di ‘shelter in place’ pa contene mas cu 
ta posibel cu e virus ta sigui plama, ta recorda cu esaki ta 
conta pa e departamentonan di Gobierno tambe. Cual ta hopi 
importante considerando e servicionan cu e departamentonan 
ta brinda unda cu ta bin den contacto personal cu cliente, 
Minister Lopez - Tromp a splica. 


FCCA 

Desde cu a constata Covid-19 riba nos isla, a pidi cooperacion 
di varios organisacion y doñonan di trabou pa garantisa e 
siguridad di nan trahadonan y comunidad mas cu ta posibel. 
Pa loke ta FCCA, desde inicio nan a duna di conoce cu nan 
(como fundacion) sigur lo tene cuenta cu e situacion aki y lo 
evalua cada caso di personanan cu haci peticion cerca nan y 
ta tene na cuenta e cirmustancianan cu a cambia. Manera cu 
tur hende sa, FCCA tin mas cu 41 aña haciendo e trabou aki 
pa cual por bisa cu nan semper a tene cuenta cu cada persona 
su situacion individual, su fortalesa financiero y condicionnan 
social, ora cu ta trata vivienda. 


Serlimar SG 

Pa loke ta Serlimar Sui Generis cu no ta un departamento di 
Gobierno, pero cu ta un organisacion sumamente importante 
considerando e servicio esencial cu nan ta brinda. Serlimar lo 
sigui den operacion teniendo na cuenta cu e salud di comunidad 
ta depende di Serlimar tambe. 

Debi na e problematica di cu hende por facilmente contagia 
cu e virus, a tuma e desicion pa cera Parkietenbos pa publico. 
Esaki tin di haber cu e decision di ‘shelter in place’. Sinembargo 
tin cierto trabounan cu lo sigui, cu ta cay bou di e tarea di 
recogemento di sushi residencial, desperdicio medico, cadaver/ 
bestia morto, e ‘slip’ di planta di purificacion, desperdicio di 
galifia y desperdicio manera mata di companianan grandi. Ta 
importante pa menciona tambe cu e oficinanan di Serlimar na 
Pos Chikito y na Tanki Flip lo ta habri diariamente di 7AM - 
4PM. Manteniendo nan mes ‘social distancing’ pa no tin hopi 
persona riba otro y mantencion di higiena. 

Continuacion Pagina 3 


DOW 

DOW cu tambe ta un organisacion esencial, tin e plantanan 
operando na Bubali, Parkietenbos y na Zeewijk di 
rioolwaterzuiveringsinstallaties (RWZI), cu lo sigui opera. Ora 
cu tin calamidad y/of emergencia semper por bay den contacto 
cu e departamento a traves di info@dow.aw of dowaruba@ 
dow.aw. 

Pa loke ta bouwvergunning cu tambe diferente ciudadano 
tin den proceso, e departamento lo sigui traha riba nan 
internamente aunke cu ta cera pa publico. Den caso cu DOW 
mester notifica e ciudadano, nan lo haci esaki a traves di email. 


DIP 

Paloke tae departamento DIP, Minister Lopez- Tromp ainforma 
cu den conexion cu e ‘shelter in place’ manera menciona, DIP 
lo ta cera pa publico te cu 20 di april. Sinembargo tin cierto 


trabou cu ta sigui internamente. Pa e lista aki, por acudi riba 
e pagina di FB di DIP y den medionan di comunicacion pa e 
comunicado extenso den cual DIP ta indica email y number di 
telefon di contacto pa casonan cu no por warda te cu despues 
di e fecha menciona. 

Pa finalisa, Minister Lopez - Tromp a subraya e importancia pa 
evita contagio y ta gradici cada director cu a tuma e pasonan 
necesario den nan departamentonan, pa percura pa nan 
trahadadonan ta safe. Manteniendo nan mes na instrucionnan 
di Gobierno y Minister President. Ademas a subraya cu aunke 
e coronavirus ta un reto, ta convenci cu esaki ta un oportunidad 
pa nos re disefia nos Pais di acuerdo cu e vision di ROP 
2019.Tambe kier pidi cada ciudadano respeta desicionnan cu 
Gobierno ta tumando. Ban keda Cas, pa asina nos por yuda 
“Flatten The Curve”, y mas liher nos regresa na normalidad. 





DIP CU ALGUN INFORMACION SUMAMENTE 
IMPORTANTE: 


En conexion cu e anuncio cu Gobierno di Aruba a anuncia 
referente e pandemia COVID-19 y e anuncio di “Shelter in 
Place” ,DIP kier participa, cu nos lo keda cera pa publico te cu 
20 di April, 2020. 


Alaves, DIP kier participa algun informacion di suma importancia 
na comunidad 


1 Cualkier cliente cu tin un peticion of pregunta importante 
y no por warda despues di 20 di April, por manda un email na 
info@dip.aw 


2. Si pa un motibo of otro, Bo persona a perde trabou, y 
ta den e proceso pa pasa akta na Notaris , please manda un 
email na uc@dip.aw pa informa nos di esaki. 

3. Si bo persona ta den e proceso pa pasa akta na Notaris 
y bo contract a caduca, por manda un email na uc@dip.aw pa 
pidi un extencion. 

4. Tur cliente cu ta den proceso di Reservacion, pendiente 
pa ricibi contracto erfpacht y cu tin cu entrega mapa, bewijs 
van indiening DOW y papel di Censo na DIP, pa por fabor hasi 
esaki via e siguiente email: uc@dip.aw 

prome cu e fecha limite cu e cliente a haña. Please inclui e 
informacion di bo Notaris. 

5. Pa extension di erfpacht existente (60 jaar), e proceso 
lo continua normal, (Tuma nota cu bo documentonan mester 
ta na Notaris caba). Pa esnan cu ya a haci nan petición y no a 
ricibi nan contract ainda, DIP lo tuma contact cu bo persona na 
momento cu esaki ta cla. 

6. Tur precario ta on hold, y esaki ta conforme e decreto di 
Gobierno di “Shelter in Place”. 

7. Temporada di campamento April 2020, lo keda cancela, 
conforme e decreto di Gobierno “Shelter in Place y Toque de 
Queda”. 

8. Pa locual ta entrego di pre- reservering di esnan cu ta 
riba e lista di 2013 bay ariba, esaki lo continua normal, manera 
cu “Shelter in Place” keda anula y nos lo regresa na normalidad. 
9. Muy pronto, DIP y Gobierno di Aruba, lo anuncia e 








maneho nobo pa locual ta trata huurgronden. Nos sector 
primario lo ta esun prome cu lo wordo stimula pa jump-start 
nos economía. 


10. Actualmente e peticionan di Ranchonan Crioyo ta den 
evaluacion. 

11. Рейсіоппап pa rosa tereno “Aanlegvergunning, 
Uitbreiding y Bestemmingswijziging” ta den proceso, pero debi 
na e “Shelter in Place” algun departamento di DIP lo por tin 
retrazo den esaki. 


12. Na e mesun momento aki, DIP ta informa di ta den 
е fase final pa introduci e ROPV. Introduccion di e ROPV lo 
significa un desaroyo duradero pa nos pais cu un economia 
diversifica y balansa pa nos futuro generacion. 


Aunke e corona virus ta un reto, DIP ta convenci cu esaki ta un 
oportunidad pa nos redesigna nos pais manera e vision di nos 
ROP 2019 ta indica. 


Na final, nos kier pidi cada ciudadano respeta desicionnan cu 
Gobierno ta tumando. Ban keda Cas, pa asina nos por yuda 
“Flatten The Curve”, y mas liher nos regresa na normalidad. 

ANUNCIO: 


CAMBIO METODO CALCULACION PRIJS DI 


Departamento di Asuntonan Economico, 
Comercio y Industria (DEZHI) ta anuncia 
cambio den metodo di calculacion di prijs 
pa webo importa. Considerando cu e 
prijs di compra di webo importa ta fluctua 
regularmente riba mercado internacional, 
DEZHI lo adapta e metodo di calculacion 
di prijs pa webo importa. 


Segun articulo 3 di ‘Prijsregeling 
kippeneieren ta prohibi pa bende 
webo importa na un prijs pa mayorista 
y detayista pa dozijn mas halto cu lo 
siguiente: 


Prijs pa mayorista 
Landed costs mas 13% di esey. 


Prijs pa detayista 
Prijs pa mayorista mas 15% di esey: 


E mayorista mester cuminsa calcula 
y adapta e prijsnan di e productonan 
aki cu e margennan menciona desde 
1 di april 2020. Igualmente e detayista 
(supermercadonan, minimarkets) tambe 
tin cu adapta nan prijsnan pa webo 
importa basa riba e margennan indica 
y mester por provee controladornan di 
DEZHI cu e factura di mayorista na sitio 
durante control. DEZHI lo haci control 
retroactivo riba e prijsnan. Pa es motibo 
ta haci apelacion na tur mayorista cu ta 
ofrece webo importa riba mercado, pa 
manda factura y gastonan di transporte 
di ultimo carga pa cu calculacion di prijs 
maximo pa e productonan meniona, 
acompaña pa calculacion di e prijs 
maximo pa mayorista y detayista, segun 
margen menciona. Por favor manda tur 
documento digital na x.boekhoudt@ 
deaci.aw. 


WEBO IMPORTA 








DEPARTAMENTO DI ASUNTONAN 
ECONOMICO, COMERCIO Y 


Department of Economic Affairs, 
Commerce and Industry of Aruba 


INDUSTRIA TA ANUNCIA: 





Desde 1 di mei 2019 
PRIJS DI WEBO LOCAL TA COMO LO SIGUIENTE: 





Prijs pa mayorista inclusivo margen pa detayista di 15% 


Regulacion di prijs di webo importa no ta valido pa webo organico, cage-free, scharreleieren ni jumbo 
(XXL) 

ARUBA WINS IBNS 2019 BANK NOTE 
OF YEAR AWARD 


The International Bank Note Society (IBNS) announces today 
that its voting membership has selected the Central Bank of 
Aruba (CBA) to receive its annual prestigious “Bank Note of 
the Year Award” for 2019. Aruba's new 100 florin bill is the 
award winning design. 


On June 3rd 2019, five new Aruban florin banknotes, of 
which one has a new denomination, were issued after years 
of intensive preparations and close cooperation with various 
local stakeholders, including the commercial banks, as well as 
international suppliers of banknote paper, security features, 
and equipment. The 100 florin bill has predominantly a green 
color, which represents the natural habitat of different species 
of Aruba's flora and fauna. 


From all significant newly designed and widely circulated 
banknotes released in 2019, the IBNS membership nominated 
notes from 22 different countries to place on the ballot. In its 
press release, IBNS speaks highly of the 100 florin bill: 


“The unique designs are truly eye catching and effectively 
balance the challenge of anti-counterfeit technology with 
production costs. Local schools and citizens were all engaged 
in this national currency transition.” 


Proud of Aruba 


Mrs. Jane Semeleer, President of the CBA: “It is very clear that 
we have managed to create a beautiful family of banknotes. 
We have one of the most innovative and modern banknote 
series in the world. And we're very proud that our vision — to 
make Arubans proud of their country and to show the world 
the rich life of Aruba — has led to an award winning 100 florin 
banknote.” 


Free educational app ‘Aruba su Florin’ 


To introduce the safety features of the new banknotes to the 
Aruban community, the CBA launches a free app. The app 
enables the possibility to discover all features of the banknotes 
in a playful and approachable way. 


Mrs. Miriam Gonzalez, Executive Director of the CBA: “After 
the successful introduction of the new banknotes last year, 
people are used to the new appearance. Thus, this is the 
right moment to take the Aruban community a step further 
in getting familiarized with the banknotes, by exploring the 
security features and having some fun in doing so. The app is 
both educational and entertaining, getting to know the unique 
design and features, and the story behind them.” 


- For more information on the banknotes: https://www.cbaruba. 
org/newbanknotes2019/ 

- Download the app on the App Store or get it on Google Play 
by searching for Aruba su Florin 

- For more info on the IBNS and the award: www.theibns.org 

















About the Centrale Bank van Aruba 


The main purpose of the Centrale Bank van Aruba (CBA) is 
to contribute to the financial stability and economic well-being 
of the Aruban community. The CBA accomplishes this mission 
by implementing an effective monetary policy aimed towards 
maintaining the value of the florin, by promoting the soundness 
and integrity of the financial system, and by providing an 
efficient and reliable payments system. 


Besides these core tasks, the CBA is also the sole issuer 
of florin banknotes and florin coins, and acts as banker to 
the Government of Aruba. In addition, it regulates the flow 
of international payments, manages the available foreign 
exchange reserves of Aruba, and supervises the spending 
thereof. 


For more information on the Centrale Bank van Aruba, please 
visit the website www.cbaruba.org 











MINISTER GLENBERT F. CROES 


MINISTER di Asunto Social y Labor 

Minister Glenbert Croes: 


PERCURA PA BO APLICACION PA FASE TA 
COMPLETO PA UN PROCESO LIHE 








Nos pueblo y nos Pais ta pasando den un experiencia amargo. 
Bida di nos conciudadanonan a cambia di un anochi pa mainta. 
Hopi di nos hendenan a y ta perdiendo trabou. Hotelnan ta na 
0% di ocupacion. Si Aruba tabata florece di turistanan, awe 
nos isla ta riba un descanso cu su playanan completamente 
bashi. 


Den tempestad bo ta siña conoce bo forsa como pueblo y 
como pais. Den adversidad bo ta conoce e fibra di bo pueblo. 
Nos conciudadanonan ta pasando den un crisis nunca antes 
visto. P’esey como Gobierno nos a tuma e decision pa por sali 
na vanguardia di nos pueblo trahado, pa aporta na existencia 
di cada famia. 


Gobierno a introduci FASE (Fondo Asistencia Social di 
Emergencia) unda cu si e aplicante ta cumpli cu tur rekisito, e 
por bin na remarca pa un ayudo di maximo Afl 950 mensual pa 
maximo 3 luna. 





REKISITONAN: 

E Carta di notificacion di bo dunado di trabou 

- ultimo payslip of ultimo 2 si ta cobra pa quincena 
- ID/Paspoort valido 

- Permiso valido si ta aplicabel 

= Cuenta bancario 

* Persoonsnummber 
TAXISTA/AUTOBUS/HULPCHAUFFEUR: 

- ID/Paspoort valido 

- copia di permiso 

- ultimo 2 copia di pago di impuesto (BBO etc) 
- permiso di hulpchauffeur (si ta aplicabel) 


Nos ta haci un apelacion riba cada aplicante: percura pa bo 
aplicacion ta completo pa evita cualkier retraso. Bo ta facilita 
е trabou у proceso. Tin MILES di hendenan cu tin mester di e 
asistencia aki. Pues yuda nos yuda bo. 


Despues cu bo registra online via www.fasehelpdesk.com, su 
aplicacion lo cana e proceso di evaluacion pa un comision cu 
ta consisti di DPL, DAO, DAS y PNT. E aplicacion cu haya 
aprobacion, lo haya su carta via email. Prome pago lo ta fin di 
april y e aplicante lo ricibi esaki riba su cuenta bancario. Mester 
tin un cuenta di banco. Pago den efectivo no ta posibel. FASE 
Helpdesk ta tuma na su encargo pa notifica WEB y ELMAR di 
e aplicantenan cu a haya aprobacion. 


Te cu 31 di maart tabatin alrededor di 5700 aplicacion personal, 
744 negoshi cu a registra, mas di 15 mil yamada ricibi. 


Minister ta expresa su gratitud na e team di FASE Helpdesk 
cu ta trahando tur dia, henter dia, hasta diasabra pa por logra 
termina e trabou pa sigura cu nos hendenan por haya su ayudo 
fin di april proximo. 


"Pa termina mi kier expresa un bes mas mi apoyo incondicional 
na nos Minister President cu ta manehando e crisis aki como 
un berdadero lider, cu calma, firmesa y certesa. Den crisis bo 
ta conoce ken ta lider y Evelyn Wever Croes ta esun di nos. Cu 
Papa Dios sigui bendicion'e cu pasenshi y sabiduria pa e por 
sigui guia nos riba e caminda di recuperacion y restructuracion. 
Nos ta den porta di renacer di unAruba Nobo", Minister Glenbert 
Croes a expresa. 

MINISTER ANDIN BIKKER 


MINISTER di Husticia, Seguridad y Migracion 


Minister di Husticia mr. Andin Bikker 
DECRETO MINISTERIAL PA LIMITACION DI E 
CIUDADANO NO TA PA HACI FASTIOSO PERO 

PA PROTEHA COMUNIDAD 








| 


GOBIERNO DI ARUBA 








Minister di Husticia mr. Andin Bikker durante conferencia 
di prensa diamars anochi a splica con a formula e decreto 
ministerial cu cada 72 ora ta reevalua. Manera tabata wak e 
circunstancianan ta desaroya, a bin ta adapta e decreto. Desde 
13 di Maart na momento cu a constata cu tin dos caso positivo 
di Covid-19 na Aruba, cada bes mester a bay un tiki mas leu pa 
loke ta limitacion pa e ciudadanonan. Por ehempel personanan 
cu mester ta den cuarentena basicamente ta purba desvia di 
esaki treciendo e poblacion den peliger y esaki ta esencia di e 
mensahe cu Minister Bikker a trece dilanti. 

E decreto ministerial no ta pa haci fastioso pero ta mas bien pa 
proteha e comunidad den e sentido mas esencial y oportuno 
cu ta pas den e circunstancianan sin precedente aki. Momento 
cu a formula e decreto Ministerial, a wak a base di principio di 
concordancia con otro isla y paisnan den Reino ta atendiendo 
cu e reto aki. A wak e decreto di hermana isla Corsou, a wak 
decreto na hermana isla Sint Maarten y maske cu nan a scoge 
pa otro formulacion, por bisa cu e efecto y e meta cu ta logrando 
ta practicamente mesun cos. Si wak esun di Sint Maarten, e ta 
hopi similar cu esun cu Aruba a opta pe. 


Tambe a dicidi di marca of delinea e establecimentonan of tipo 
di ocupacion cu no ta esencial, pasobra ora a cuminsa delinea 
esaki, e la bira un reto grandi cu no por a keda cla. Si nota cu 
den e bijlage cu ta poni na e decreto Ministerial, no ta para cu 
e tipo di actividad, sea comercial of di otro indole, no ta numera 
y wordo menciona, esey kiermen cu ta trata di un actividad 
esencial. Minister Bikker a bisa cu esey no ta kita si cu den 
articulo 1 y conhuntamente cu articulo 2 di e decreto cu pueblo 
por wak riba afkondigingsblad Aruba number 43 por mira e 
esencia di Shelter in Place. Loke cu kier logra cu Shelter in 
Place ta, cu mester pensa y evalua si ta necesario pa sali for 
di cas y esey ta e mensahe cu kier duna. 


Prome cu un ciudadano sali di cas e mester evalua cu loke e 
ta sali haci ta algo cu berdaderamente ta rekeri pa bandona e 
shelter. Si ta trata di un servicio cu ta numera y cualifica como 
esencial mes, e servicio ey mester wordo duna cu un ocupacion 
minimal y cu si e servicio por wordo duna na distancia mester 
evalua esey. Cada bes cu gobierno pa medio di decreto basa 
riba ordenansa di calamidad ta bin cu limitacion di libertad 
di ciudadano ta netamente pa proteha e ciudadanonan e 
comunidad den un situacion hopi fastioso cu ta enfrentando 
actualmente. 

OPENBAAR 
MINISTERIE 
ARUBA 


2 APRIL 2020 


Algemene Regeling Bestrijding COVID-19 V D.D. 31 maart 2020 
Ministeriële Regeling (MR) AB 2020, NO 46 


Overtreding van de richtlijnen voor hygiëne en sociale 

afstand door diensten, instellingen en bedrijven die |Transactie 
essentiële diensten of processen verrichten. 

Art. 2 

* Kleine bedrijven 

* Grote bedrijven 


Overtreding avondklok. 


Art. 5 

* Bij recidive 

Dagvaarden bij de derde overtreding 

Het verbod om voor het publiek bepaalde bedrijven en 
ondernemingen open te houden. 

Art. 6 

* Kleine bedrijven van 1 tot 5 werknemers 

+ Middelgrote bedrijven van 6 tot 25 werknemers 

+ Grote bedrijven van 26 > werknemers 

Bij recidive geldboete vermeerderen met 20%. 


Overtreding samenscholingsverbod. 

REUNION EXTRAORDINARIO DI RMR PA 
TRATA DIFERENTE TEMANAN ENCUANTO E 
CORONA CRISIS 


diabierna 3 di april a pa-pia riba diferente temanan cu ta regarda 
e crisis di e corona virus. Asina Minister Plenipotenciario sr. 
Guillfred Besaril a bisa despues di a sali for di e reunion. Un di e 
temanan cu a keda trata ta esun cu ta toca salubridad publico. 
Segun e mandatario e situacion ta diferente pa cada isla y cu 
por ehempel na St. Maarten e nesesidad ta hopi mas grandi cu 
e otro islanan, pasobra St. Maarten ainda ta recuperando di e 
golpi basta grandi cu e isla a haya di dos orcan tres aña pasa. 
Tambe den e reu-nion di RMR a papia riba ayudo militar y con 
esaki lo por bira efectivo na momento cu esaki bira necesario. 
“Papiando di actividad militar na nomber di pais Aruba mi a 
trece padilanti na minister di Defensa sra. Ank Bijleveld e paso 
tuma pa Merca pa pone movecion militar den Caribe y kico 
esa-ki ta trece cune pa cu Caribe. Minister Bijleveld a keda di 
comunica cu e embahador di Merca na Hulanda pa asina nos 
tin un mihor bista kico e accion militar aki diparti di Merca ta 
nifica pa e resto di e region Caribense,' asina minister Besaril 
a bisa. 








Sr. Besaril a sigi bisa cu pa loke ta e region Caribense, 
Nacionnan Uni dos dia pasa a trece dilanti nan preocupacion 
pa loke ta e limitacionnan natural di e region cu tin un frontera 
di awa y cu nan ta mira tambe riba e poco recursonan di e 
islanan. Na final minister Besaril a bisa cu a toca e tema cu 
ta esun importante pa loke ta pais Aruba. Minister Besaril: ‘No 
menos y mas importante cu e otro problemanan cu a keda 
trata, pero tambe un preocupacion enorme pa nos isla cual tae 
aspecto fi-nanciero. Riba esaki nos a palabra cu otro cu nos lo 
sigi e dianan aki den combersacion estrecho entre e diferente 
ministerionan di Finanzas pa asina aki otro siman nos cuminsa 
yega na decision-nan concreto kico ta bai ta e ayudo; con e 
ayudo aki ta bai tuma lugar y ki tur e ayudo financiero ta bai 
encera,’ segun declaracion di minister Besaril. 


E mandatario a finalisa na bisa cu e corona virus aki ta toca tur 
sector den nos comunidad y cu e ta un guera contra un virus 
си a pone mundo henter na rudia y awe mundo lo mester mira 
con ta lanta cabes y para riba nos pia bek. 

INFORMACION IMPORTANTE PA TUR 
PERSONA CU TA COBRA BIJSTAND! 


Tuma BON nota cu tin cambio solamente pa esunan cu ta cobra normalmente na Post Kantoor Nicolas, Postkantoor 
Oranjestad y MFA Savaneta. TUR otro cliente cu ta cobra normalmente na MFA Sta.Cruz, MFA Paradera y/of MFA Noord ta 
keda mesun cos, pues no tin cambio. Pa tur cliente cu normalmente ta cobra bijstand via banco, no tin cambio pues tur cos ta 
sigi normal. 

Pa cualkier duda of pregunta por tuma contacto cu DAS na telefoon 528-1100 of 528-1100. 

Diasabra 4 di april 2020 

GOBIERNO DI ARUBA 


HULP BESTUUR KANTOOR TA HABRI BEK 
PA SOLAMENTE SERVICIONAN 
DI WEB, ELMAR Y SETAR 


Entrante mayan 31 di maart e servicionan di Hulp Bestuur Kantoor 
ta habri bek pa solamente servicionan di WEB, Elmar y Setar cu ex- 
cepcion di HBK/MFA Paradera. 


HBK Paradera no lo por duna servicio mientras nos ta trahando riba 
medidanan di precaucion pa trahadonan y nos clientenan, asina cu 
trabounan aki keda cla nos lo anuncia esaki. 


E horario lo ta entre 7.45 y 10’or di mainta pa persona mas cu 60 
айа. Despues di 10’or lo habri pa publico en general te cu 11.30. 


Pa alivia e fluho, e HBK nan lo duna servicio na solamente cliente- 
nan di WEB, ELMAR y Setar. Maximo 3 transaccion pa cliente. 

Ta pidi un y tur pa tene bon cuenta cu e horarionan y e medidanan di 
precaucion. 


Ta permiti solamente 10 persona den e edificio alaves. Y lo tin sola- 
mente 1 cahera. Ta pidi e cooperacion pa e distanciamento social 
tambe па esnan cu ta warda раю. E higiena y salud di nos em- 
pleadonan y di nos clientenan ta keda prioridad. 


Nos ta sugeri si pa tur hende yuda un persona pa haci su pagonan 
online y asina contribui pa stop e contagio di Covid-19. 
HBK ta gradici e cooperacion y comprension di comunidad. 








Diabierna 3 April 2020 


COVID-19 





SHELTER IN PLACE 


ENTRANTE DIADOMINGO 29 MAART 12:00 AM 

ACTIVIDADNAN NỌ ESENCIAL: 


INSTITUCIONNAN 
EDUCACIONAL 

* Creche 

* Kleuterschool 

* Scolnan 

* Universidadnan 

* Facilidadnan pa duna curso 


TIENDANAN 


+ Luganan di paña, asesorio, 
joyeria y souvenirs 

“ Tur Shopping mall y tiendanan 
(outlets) 

* Flea markets, mercado pa 
turista, kiosko 


CUMINDA Y BEBIDA 
(HORECA) 
* Tur Bar 
• Trucknan banda di caminda: 
(Take out of delivery por sigui) 
* Panaderia 
(Take out of delivery por) 
* Tur Restaurant 
(Take out of delivery por) 





ACTIVIDADNAN 
RECREACIONAL 


* Casino 

• Clubnan nocturno 

* Tur entretenimento pa adulto 

* Tur exposicion di arte 

* Centronan recreacional 

* Cinema 

* Tur compania cu ta ofrece 
actividadnan recreacional 

* Luganan pa haci ehercisio y tur 
otro luga deportivo 

+ Museo 

* Tur luga di beyesa: 
(Beauty shop, barber shop etc.) 


OTRO 

* Luganan cu ta tene reunionnan 
* Tur luga di evento 

* Misa 

* Proyectonan di construccion 





“(ONLINE y 

COVID-19 
CORONAVIRUS 


CORONAVIRUS TA BIBA 2-5 DIA 
DEN CLIMA TROPICAL 


GOBIERNO О! ARUBA 


MIENTRAS CU DEN CLIMA FRIU 
E VIRUS TA BIBA TE CU 9 DIA OF MAS. 


#KNOWYOURFACTS 


DVG 


DIRECTIE VOLKSGEZONDHEID 

GOBIERNO DI ARUBA 


UZO DI E MASCARADA PA TAPA BOCA TA 
SOLAMENTE PA ESNAN CU TA AFECTA CU 
CORONAVIRUS PA ASINA EVITA DI 

CONTAGIA MAS PERSONA CU E VIRUS. 
PERSONANAN CU TA CUIDA UN PERSONA MALO 
TAMBE TA HACI UZO DI ESAKI PA EVITA DI WORDO 
CONTAGIA. 


UZANDO UN MASCARADA MIENTRAS BO TA BON DI 
SALUD PASO BO TA KERE ESAKI TA PREVENI DI 
CONTRAE E VIRUS NO TA BAI YUDA. 

BO POR CONTRAE CORONA VIRUS VIA DI BO 
WOWONAN TAMBE 


#KNOWYOURFACTS 


DVG 


DIRECTIE VOLKSGEZONDHEID 








Feliz Fin 


di Siman 


E MOMENTONAN MAS IMPORTANTE 
TACU FAMIA 


Gabinete Wever-Croes 

